Եվ ահա այսօր պարզվում է, որ նույն այս դպրոցում, որտեղ ժամանակին ուսուցիչներն ու տնօրենն ի վիճակի չէին եղել ճիշտ մոտեցումը գտնել, դիմել մանկավարժության գաղտնիքներին ու թույլ չտալ, որ աշակերտների միջեւ փոքր վիճաբանությունը անհաղթահարելի կոնֆլիկտ դառնա, ցուցակ կազմելու գործը հաջողությամբ են իրականացնում: Ու թերեւս ցուցակագրելն ու ցուցակագրվելը առհասարակ հնարավոր եւ ընդունելի լինելու պատճառով է, որ շատ մանկավարժներ դժգոհում են իրենց նկատմամբ հարգանքի պակասից: